**Қазақ тарихындағы алфавиттің ауысуы- заман талабы**

 Елбасымыз Н.Ә .Назарбаевтың «2050 стратегиясында» айтылған 2025 жылға дейін латын әліпбиіне ауысуамыз деуі заңдылық. Болашақта латын әліпбиіне көшсек қана біз тілімізді сақтап қала аламыз. Ал ,42 әріпті ауыстыра салу, «бір адым алға, екі адым артқа жүру» дегенге алып барары сөзсіз. Зияткерлік ұлтты қалыптастыруда латын әліпбиіне тек осылай көшу ғана өзінің игі нәтижесін берері сөзсіз. Басында латын әліпбиіне көшу мынадай қиындықтар туғызатыны анық:

 1) Өз қазағымыздың өзі бір күнде «сауатсыз» болып қалатындай

 жағдай туындайды:

 2) Басқа ұлттардың түсінбестігі туатыны анық:

 3) Орфографиялық нормалар тұтасымен өзгеретіні барлық халыққа

 қиындық туғызады:

 4) қаражат жұмсалады:

 5) Жер-су атауларын қайта жазу мәсеесі дау-дамай тудырады:

 6) Бұрынғы тарихымыз, мәдениетіміздің мол мұрасы, кітаптар болашақ

 ұрпаққа түсініксіз болып қалуы ықтимал.

 Дегенмен де, латын әліпбиіне көшсек, қазақтың болашақ таза қазақтық ұлтын қалыптастыратынымыз айдан анық. Латын әліпбиіне осылай көшсек, мынадай жақсылықтарға жетеміз:

1)қазақ тілінің басты үш дыбыстық заңы, атап айтқанда, буын үндестік заңы, дыбыс үндестік заңы, ерін үндестік заңы бұзылудан сақталады;

2)акцент пайда болып, дұрыс интонация нығая бастайды;

3)Кірме лексика, терминдер сөздер үндестік заңдарына бағынады, мәселен: стартер –сартер.

4)бірінші кластан бастап балалардың басын ауыртып келе жатқан, емлетануда қиындық туғызып жүрген, қазақ сөздерінде ешқашан дыбысталмайтын және болмайтын басы артық 16әріптен құтыламыз.

5)сөйлеу мәдениеті көтеріліп, орфоэпиялық нормалар орфографиялық нормаларды ығыстыра бастайды, соеың негізінде зияткерлік ұлт негізі қалыптаса бастайды.

6) латын әліпбиін меңгеру ақпараттық кеңістікке шығуды жеңілдетеді, яғни ғаламтор жүйесін халқымызға ана тілінде меңгеруге жол ашады.

7) басқа елде тұратын қандастарымызға өз тілінде ақпарат алуды жеңілдетеді.

Латын әліпбиін меңгерту қиынға түспейтіні анық, себебі бүгінде ұялы байланысты хабарламалардың көпшілігі осы графикамен жазылуда.

 Қазір еліміздің қазақ қоғамы таза қазақ, шала қазақ және қазақтықтан ада қазақ деген үш қабаттан тұратыны белгілі. Егер латынға 26 әріппен көшсек қана таза қазақ қабатын зиялылық деңгейге көтере аламыз.

 Жалпы әлемдік елдермен бәсекеге түсуге елімізге керек басты қарудың бірі- латын әліпбиіне негізделген қазақ жазуы болса керек. Әлемдегі басқа ұлттармен бәсекеге түсуде қазақ ұлтына қажетті нерсе жалпы зиялылық пен әлемдік деңгейдегі білім. Ал ,бұларға бастар қадам жақын уақытта латын әліпбиіне көшу деп есептеймін.

 **Кеңөткел негізгі мектебінің оқу ісінің меңгерушісі :**

 **Мұхаметжанова Бақшагүл Айтбатырқызы**